ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Φεβρουαρίου 1999 για το διορισμό μέλους της Επιτροπής των Περιφερειών (1999/161/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α, την απόφαση 98/110/ΕΚ του Συμβουλίου, της 26ης Ιανουαρίου 1998 (1), για το διορισμό των τακτικών και αναπληρωματικών μελών της Επιτροπής των Περιφερειών, Εκτιμώντας ότι, με την παραίτηση του κ. Peter J. Peacock, η οποία γνωστοποιήθηκε στο Συμβούλιο στις 4 Ιανουαρίου 1999, έχει κενωθεί μια θέση τακτικού μέλους της Επιτροπής των Περιφερειών, Έχοντας υπόψη την πρόταση της βρετανικής κυβέρνησης, ΑΠΟΦΑΣΙΖΕΙ: Άρθρο μόνο Ο κ. Lewis Smith διορίζεται τακτικό μέλος της Επιτροπής των Περιφερειών, σε αντικατάσταση του κ. Peter J. Peacock, για το υπόλοιπο της θητείας του, δηλαδή έως τις 25 Ιανουαρίου 2002. Λουξεμβούργο, 22 Φεβρουαρίου 1999.

[Source: multi_eurlex | Tokens: 807]